 Mchezo huo wa pekee ambao ni maalumu kwa michuano hiyo, ikiwa ni kusherehekea miaka 51 ya Mapinduzi ulichezwa juzi kwenye uwanja wa Gymkhana mjini hapa.Katika mchezo huo, timu hizo zilicheza kwa umakini mkubwa kwa kujaribu kushambuliana kwa tahadhari huku kila mmoja akiwa na hadhari ya kutaka kushinda.Mafunzo iliweza kuonesha nyota yake ya kuweza kushinda mchezo huo na mapema kufuatia kuongoza katika robo ya kwanza hadi kumalizika kwake.Katika mchezo huo, Mafunzo ilimaza robo ya kwanza ikiwa na magoli 13-6, ya pili 26-13 huku robo ya tatu ikimaliza wakiwa na magoli 34 na wapinzani wao kuvuna magoli 22.Bingwa wa mchezo huo maalumu ulioandaliwa na Chama cha Mchezo huo Zanzibar (CHANEZA) ambao mgeni rasmi alikuwa ni Naibu Waziri wa Biashara, Viwanda na Masoko, Thuwaiba Edington Kisasi alipata Sh 150,000 na wa pili akiondoka na Sh 100,000.